《题巴丘龙母庙》
明代·刘永之

天开玉峡两厓丹，隔岸诸峰似翠鬟。神女不归龙已化，仙翁飞去鹤空还。

碧坛芳草经年合，古殿苍松落日閒。万里长风起天末，如闻环佩白云间。

作者简介：临江清江人，字仲修，号山阴道士。少随父宦游，治《春秋》学，工诗文，善书法。日与杨伯谦、彭声之辈讲论风雅，当世翕然宗之。明洪武初征至金陵，以重听辞归。有《山阴集》。